
 12.3.2019
 BG
 Официален вестник на Европейския съюз
 L 70/17
 РЕГЛАМЕНТ ЗА ИЗПЪЛНЕНИЕ (ЕС) 2019/387 НА КОМИСИЯТА
 от 11 март 2019 година
 за разрешаване на разширяването на употребата на масло от Schizochytrium sp. (ATCC PTA-9695) като нова храна и за промяна на означението и на специфичното изискване за етикетиране на масло от Schizochytrium sp. (ATCC PTA-9695) в съответствие с Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) No 1169/2011 на Европейския парламент и на Съвета и за отмяна на Регламент (ЕО) No 258/97 на Европейския парламент и на Съвета и на Регламент (ЕО) No 1852/2001 на Комисията (1), и по-специално член 12 от него,
 като има предвид, че:
 (1)
 В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.
 (2)
 В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на разрешените нови храни.
 (3)
 В съответствие с член 12 от Регламент (ЕС) 2015/2283 Комисията следва да вземе решение за разрешаването и за пускането на пазара на Съюза на дадена нова храна и за актуализиране на списъка на Съюза.
 (4)
 С Решение за изпълнение (ЕС) 2015/545 на Комисията (3), в съответствие с Регламент (EО) No 258/97 на Европейския парламент и на Съвета (4), бе разрешено пускането на пазара в Съюза на масло от микроводорасли Schizochytrium sp. (ATCC PTA-9695) като нова хранителна съставка, която да се използва в различни храни.
 (5)
 С Регламент за изпълнение (ЕС) 2018/1032 на Комисията (5) разрешението за употреба на масло от микроводорасли Schizochytrium sp. (T18) като нова храна бе разширено в съответствие с Регламент (ЕС) 2015/2283, така че да обхване плодови и зеленчукови пюрета.
 (6)
 На 10 септември 2018 г. дружеството DSM Nutritional Products Europe отправи до Комисията искане за промяна в условията за употреба на новата храна масло от Schizochytrium sp. (ATCC PTA-9695) по смисъла на член 10, параграф 1 от Регламент (ЕС) 2015/2283. В заявлението се иска употребата на масло от Schizochytrium sp. (ATCC PTA-9695) да бъде разширена, така че да обхване плодовите и зеленчуковите пюрета.
 (7)
 Предложеното разширяване на употребата на новата храна не променя свързаните с безопасността съображения, обосновали разрешаването, с Регламент за изпълнение (ЕС) 2018/1032, на разширяването на употребата на масло Schizochytrium sp. (T18), така че да обхване плодови и зеленчукови пюрета, и не поражда опасения във връзка с безопасността. Предвид тези съображения предложеното разширяване на употребата е в съответствие с член 12, параграф 1 от Регламент (ЕС) 2015/2283.
 (8)
 На 10 септември 2018 г. дружеството DSM Nutritional Products Europe отправи също така искане до Комисията да разреши промяна в означението и в специфичното изискване